સફેદ ચમકતા દાંત કોને ગમતા નથી? એવું પણ કહેવામાં આવે છે કે કોઇનું વ્યક્તિત્વ જાણવું હોય તો તેના દાંતોની સ્વચ્છતા અને સફેદી દ્વારા જાણી શકાય છે. દાંત આપણા સૌના માટે અત્યંત ઉપયોગી છે કારણ કે તેની મદદથી આપણે ખાવાનું ખાઇએ છીએ. આ કારણે જ દાંત સ્વસ્થ રહે તે જરૂરી છે. દાંત પ્રત્યેની નાનકડી બેદરકારી ભવિષ્યમાં દાંતને મોટું નુકસાન પહોંચાડી શકે છે. આ કારણે તેનું ધ્યાન રાખવું આપણી જવાબદારી છે. આમ તો દાંત સંબંધિત અનેક બિમારીઓ હોય છે. જેમાંથી કેટલીક સામાન્ય બિમારીઓમાં દાંત પીળા પડવા, પેઢામાંથી લોહી નીકળવું અને દાંતમાં સડો થવો છે.